Лунна пътека във водата, Д-р Сяолан Джао
Лунна пътека във водата, Д-р Сяолан Джао
----------------------------------------


### ***Изцеляване на женското тяло и ум с помощта на традиционната китайска медицина.***


В книгата Сяолан Джао обяснява уникалната философия, която стои зад методите на традиционната китайска медицина, разглежда отношението към живота, което освобождава и дава сили на жената да се пребори с неразположенията и болестите. Споделя опит как можем да изградим хармонични отношения с телата и емоциите си. На пръв поглед незначителни неща, които всяка жена може да направи, грижейки се за себе си, могат да подобрят здравето и жизнеността й и да я предпазят от заболявания.
Сяолан Джао
-----------


От началото на нейната практика в Канада през 1992 г., тя е лекувала хиляди жени, страдащи от умора, депресия, безплодие, предменструален синдром, симптоми на менопаузата и различни гинекологични заболявания, срещани твърде често на Запад и много по-рядко в Китай, където традиционната медицина е неделима част от живота на жената. Практикуващ хирург в болницата на град Кунмин, обучена в системата на западната медицина, скоро Сяолан става дипломиран специалист и по традиционна китайска медицина, разбирайки колко ефикасен е този подход.


Идеята за създаването на клиниката й в Торонто възниква по време на квалификационен курс в Университета МакМастър в Канада. Там д-р Джао лекува със сензационен успех главоболието на колегите си с методите на акупунктурата и други китайски практики. През първата седмица след откриването на клиниката й я посещават не повече от седем пациента. Днес те са над седем хиляди, сред които прочути представители на литературния елит – като Маргарет Атууд и Майкъл Ондатджи, звезди на киното от ранга на София Лорен и режисьора Антъни Мингеля. Сяолан не рекламира дейността на клиниката си, но нейният капацитет вече не може да отговори на нарастващия поток от пациенти, които желаят да се консултират и да бъдат лекувани от нея.


